Staðan í íslenskri karlaknattspyrnu í dag er sú að nú er hver einasti landsleikur sem liðið spilar sá mikilvægasti frá upphafi . Ástæðan fyrir þessu er sú að landsliðið hefur aldrei verið jafn nálægt því að komast í lokakeppni stórmóts . Sem stendur er landsliðið í efsta sæti síns riðils , tveimur stigum á undan Tékkum , sem eru í 2. sæti , og fimm stigum á undan Hollandi , sem er í 3. sæti . Birtingardeild H : N Markaðssamskipta spáir því að meðaláhorf á landsleik Íslands og Hollands á fimmtudaginn verði 45 til 50% . „ Leikir íslenska karlalandsliðsins í handbolta hafa yfirleitt notið meiri vinsælda í sjónvarpi en leikir fótboltalandsliðsins , " segir í tilkynningu frá H : N. „ Sem dæmi má nefna var meðaláhorf á leik Íslands og Frakklands í úrslitaleiknum um gullverðlaunin á Ólympíuleikunum í Peking árið 2008 um 51% og leikur Íslands og Póllands á Evrópumótinu 2010 var með 55% meðaláhorf . Með batnandi gengi fótboltalandsliðsins eru hins vegar æ fleiri farnir að fylgjast með leikjum þess í sjónvarpi . Ísland mætti Tékkum á Laugardalsvelli í júní síðastliðnum og var meðaláhorf á leikinn 31% – sem þykir nokkuð gott áhorf miðað við árstíma . Þegar Ísland mætti Hollandi á Laugardalsvelli í október síðastliðnum var meðaláhorfið 37% . Í umspilsleikjunum við Króatíu árið 2013 , þegar Íslandi mistókst að komast í lokakeppni HM , var meðaláhorfið hins vegar 47% í heimaleiknum og fór í 53% í útileiknum . Hafa ber í huga að fótboltalandsliðið hefur aldrei komist á lokamót ólíkt handboltalandsliðinu sem spilar nánast árlega á slíkum mótum . Leikir í lokamótum draga ætíð fleiri áhorfendur að skjánum en leikir í undankeppni . Ef fótboltalandsliðið nær að tryggja sér sæti í lokakeppni Evrópumótsins má búast við að áhorfið á leiki liðsins muni ná nýjum hæðum - jafnvel hæðum áramótaskaupsins . Skaupið hefur alltaf verið eitt vinsælasta sjónvarpsefnið á hverju ári . Þó aðeins hafi dregið úr áhorfinu í sögulegu samhengi var síðasta skaup með 66,4% meðaláhorf . Og þar sem fótboltastrákarnir eru farnir að laða svo marga áhorfendur að skjánum er spurning hvort fótboltinn sé að taka við af handboltanum sem þjóðaríþrótt okkar Íslendinga ? "